Folketing
1999-04-23

Jeg synes, vi skylder de 14.000 personer om året, at Folketinget gør noget for, at kommunerne her gør noget for, at de kan undgå de skader. Så er der også hele den økonomiske side af sagen. Der er ingen tvivl om, at forslaget her vil have nogle ganske store offentlige besparelser til følge. Ingen tvivl om det overhovedet. Og hvis man er i tvivl, så lad os se på det store forsøg, man har lavet i Norge. Hr. Anders Samuelsen tillader sig jo også som ordfører for Det Radikale Venstre at sige, at vi ikke skal ødsle med de offentlige midler. Vi skal ikke ødsle med de offentlige midler. Det var det, som hr. Anders Samuelsen sagde. Her taler vi om nogle personer, der kan blive hjulpet, som kan undgå at få hoftebrud, og oven i købet ligger der en økonomisk gevinst i at gøre det. Hr. Anders Samuelsen står her og påstår, at man vil ødsle med de offentlige midler. Tværtimod vil der være en økonomisk gevinst i at gøre det her. Den økonomiske gevinst ønsker hr.